15/09/2010 | Administración LocalMunicipal
Betanzos
Bases profesor de gaita e percusión

O obxecto desta convocatoria é a contratación laboral temporal, a tempo parcial. Contrato de interinidade para impartir clases na escola de folklore. As funcións e tarefas a desempeñar pola persoa seleccionada serán: Impartir clases teórico-prácticas que lle sexan asignadas, programando previamente as actividades a desenvolver. Coordinarse coa dirección da Escola Municipal de Folklore para o mellor desenvolvemento da actividade lectiva, optimización de recursos, etc. Desenvolver a programación didáctica cos criterior establecidos pola Escola tendo sempre en conta a súa adaptación as peculiares características do alumnado. Calqueira outra función que lle sexa encomendada pola dirección da escola dentro do seu ámbito de actuación. O contrato será de interinidade a tempo parcial, por cursos escolares, e a duración do mesmo será ata a cobertura da praza con carácter definitivo). O horario establecerase segundo as necesidades do servizo. A retribución económica será “segundo convenio”. Para tomar parte neste proceso selectivo os/as aspirantes deberan reunir os seguintes requisitos referidos todos e cada un á data en que remate o prazo de presentación de solicitudes: a) Ser español ou nacional dun estado membro da Unión Europea nos termos previstos no artigo 27 da lei 7/2007. Así mesmo poderán participar, en igualdade de condicións que os españois, os estranxeiros con residencia legal en España. b) Ter cumpridos os dezaseis anos de idade e non exceder a idade de xubilación forzosa. c) Posuír a capacidade funcional para o desenvolvemento das tarefas habituais da praza á que se aspira d) Non ter sido separado/a, mediante expediente disciplinario, do servizo de ningunha administración pública, nin atoparse inhabilitado/a por sentencia firme para o exercicio de funcións públicas. Idéntico requisito seralles esixido aos/ás nacionais dos demais estados membros da Unión Europea no seu caso. e) Non estar incurso en causas de incompatibilidade de conformidade co establecido na lei 53/1984, do 26 de decembro, de incompatibilidades do persoal ó servizo das administracións públicas. f) Estar en posesión da seguinte titulación: E. S. O. ou equivalente g) Acreditar o teren impartido docencia como profesor/a a lo menos durante dous anos como mínimo nas seguintes especialidades instrumentais ( gaita e percusión), baixo calqueira forma contractual nos ámbitos publico e/ou privado. O tribunal cualificador do proceso selectivo designaránse de conformidade co sinalado no artigo 60 da Lei 7/2007 de 12 e abril, e a súa composición farase pública coa resolución pola que se aprobará a lista provisional de admitidos/as e excluídos/as. As solicitudes para participar no proceso selectivo dirixiranse a Sra. Alcaldesa do Concello de Betanzos e presentaranse no Rexistro Xeral do concello no prazo de 10 días naturais contados a partir do día seguinte o da publicación destas bases no Boletín Oficial da Provincia. Tamén poderán remitirse na forma prevista no artigo 38 da lei 30/92, de 26 de novembro, de Réxime Xurídico das Administracións Públicas e Procedemento Administrativo Común. De conformidade con artigo 59.5 b) da lei 30/92 de 26 de novembro, de Réxime xurídico das Administracións Públicas e de Procedemento Administrativo Común, fixase como medio de comunicación das publicacións que se deriven dos actos integrantes deste procedemento selectivo a exposición no taboleiro de edictos do Concello. A selección realizarase de conformidade co previsto nas presentes bases polo sistema de concurso. Realizarase asimismo unha proba práctica. Consistirá na valoración polo tribunal dos méritos alegados e fehacientemente acreditados polos aspirantes conforme ao seguinte baremo e cunha puntuación máxima de 10 puntos. - Experiencia laboral como profesor/a na especialidade a que se opta a razón de 0,05 puntos por mes, ata un máximo de 6 puntos. - Experiencia como compoñente de grupo folklorico na especialidade a que se opta 0,2 puntos por ano ou fracción non inferior a 6 meses, ata un máximo de 4 puntos.2º.- Proba práctica. Terá os seguintes apartados e a puntuación total será o resultado da suma obtida en ambos. - Apartado a: Consistirá na interpretación cunha gaita e sin acompañamento dunha peza musical que se lle entregará ao aspirante 10 minutos antes da sua execución. Puntuarase ata un máximo de: 5 puntos. - Apartado b: Interpretación asimismo cunha gaita dunha peza musical de libre elección do aspirante: Puntuarase ata un máximo de: 5 puntos. Finalizado o prazo de presentación de solicitudes, o Sra. Alcaldesa, mediante resolución aprobará a lista provisional de admitidos e excluídos. Dita resolución será definitiva de non haber excluídos, e será exposta no taboleiro de edictos do Concello, relacionándose os aspirantes excluídos coa indicación da causa de exclusión. Nesta resolución incluirase a composición do tribunal. Os aspirantes excluídos disporán dun prazo de dez días hábiles para reclamacións e corrección das deficiencias sinaladas. Estas reclamacións e correccións serán aceptadas ou rexeitadas na resolución que aprobe a lista definitiva, que publicarase na mesma forma. Contra a resolución na que se declare a exclusión definitiva do aspirante, poderá interpoñerse potestativamente recurso de reposición, no prazo dun mes, ante o órgano que dictou o acto, ou directamente recurso contencioso–administrativo no prazo de dous meses, ante a Xurisdicción Contencioso-Administrativa, contados a partir do día seguinte ao da publicación. Realizada a cualificación dos méritos, o Tribunal publicará no taboleiro a relación de aspirantes coas puntuacións obtidas, fixando o lugar, a data e a hora da proba práctica. A cualificación do exercicio, así como do resultado dos méritos alegados farase pública no Taboleiro de Edictos e será facilitada por teléfono, e-mail ou persoalmente, polo Secretario/a do Tribunal. A puntuación definitiva estará determinada pola suma das puntuacións obtidas na fase de concurso e na proba práctica. Rematada a cualificación dos aspirantes, o Tribunal publicará a relación por orde de puntuación, propoñendo a contratación do que obteña a maior puntuación. Co resto de candidatos establecerase un orde para cubrir as posibles vacantes que puideran producirse. A proposta do tribunal cualificador elevarase á Alcaldía - Presidencia, para a resolución do expediente de contratación, mediante decreto, que será publicado taboleiro de edictos do Concello. No non previsto nestas bases se acudirá ao disposto na lexislación laboral vixente que resulte de aplicación e, especialmente, no disposto no Estatuto Básico do Empregado Público no que sexa de aplicación ao persoal laboral, no Estatuto dos Traballadores RDL 1/95 de 24 de marzo, no disposto no Real Decreto 2720/1998, do 18 de decembro, e demais lexislación en materia laboral. A presente convocatoria, as súas bases e tódolos actos administrativos que dá mesma se deriven e das actuacións do tribunal, poderán ser impugnados polos interesados no caso e na forma dispostos na Lei 30/1992, do 26 de novembro, de réxime xurídico das administracións públicas e de procedemento administrativo común. Betanzos, 12 de Agosto de 2010. A ALCALDESA, Asdo./ M. Dolores Faraldo Botana.